ΓΡΑΠΤΗ ΕΡΩΤΗΣΗ E-3974/00

υποβολή: Mario Mastella (PPE-DE) προς την Επιτροπή

(20 Δεκεμβρίου 2000)

Θέμα: Το πρόβλημα της χρέωσης την οποία επιβάλλει η γερμανική κυβέρνηση στις άδειες φιάλες και μεταλλικά κυτία ποτών

Πληροφορούμε ότι από τις 19.1.2001 η γερμανική κυβέρνηση σκοπεύει να επιβάλλει εγγύηση 0,50 μάρκων σε κάθε μη επιστρεφόμενη φιάλη ή μεταλλικό κυτίο που περιέχουν ποτά (συμπεριλαμβανομένων του κρασιού, της μπύρας, των μεταλλικών νερών κλπ.).

Ως αποτέλεσμα της χρέωσης αυτής, ο γερμανός καταναλωτής θα μπορεί προφανώς να επιστρέφει τα κενά (φιάλες από γυαλί και μεταλλικά κυτία) στον λιανοπωλητή από τον οποίο έχει αγοράσει τα διάφορα προϊόντα. Ο λιανοπωλητής θα είναι με τον τρόπο αυτόποχρεωμένος να συγκεντρώνει τα κενά αυτά και να τα επιστρέφει με τη σειρά του στον προμηθευτή από τον οποίο έχει αγοράσει τα προϊόντα. Ηποχρέωση αυτή, εκτός από τον τεράστιο όγκο εργασίας που θα δημιουργεί στους γερμανούς εισαγωγείς για τον προγραμματισμό και την οργάνωση της μεταφοράς από και προς τους προμηθευτές, θα προκαλέσει και αύξηση του κόστους των εισαγόμενων προϊόντων σε σύγκριση με τα παραγόμενα στη χώρα, με σοβαρές συνέπειες σε ολόκληρη την αγορά. Πράγματι, όσοι προμηθεύουν τη γερμανική αγορά θα βρεθούν εν συνεχεία αναγκασμένοι να αντιμετωπίσουν ένα άλυτο πρόβλημα το οποίο συνδέεται με τα κενά που επιστρέφονται τόσο κακή κατάσταση ώστε να μην είναι δυνατή η επαναχρησιμοποίησή τους.

Ερωτάται κατά συνέπεια η Επιτροπή:

- δεν θεωρεί ότι ένα παρόμοιο μέτρο ενδέχεται να αποτελεί, περισσότερο ή λιγότερο συγκαλυμμένα παραβίαση των κοινοτικών ρυθμίσεων για την ενιαία αγορά και της αρχής του ελεύθερου ανταγωνισμού;

- δεν σκοπεύει ενδεχομένως να αναλάβει κάποιες πρωτοβουλίες προκειμένου να εξαλείψει ή τουλάχιστον να περιορίσει, τις διακρίσεις που μπορεί να δημιουργούνται εις βάρος των προμηθευτών ποτών από τα άλλα κράτη μέλη που δραστηριοποιούνται στη γερμανική αγορά;

Κοινή απάντηση του κ. Wallstrm εξ ονόματος της Επιτροπής στις γραπτές ερωτήσεις E-3799/00 και E-3974/00

(28 Φεβρουαρίου 2001)

Η Διάσκεψη των Υπουργών Περιβάλλοντος της Γερμανίας τον Οκτώβριο του 2000 εξέδωσε κοινή ανακοίνωση σχετικά με τροπολογία τουπάρχοντος γερμανικού διατάγματος για τις συσκευασίες. Ζητήθηκε από τον Ομοσπονδιακό Υπουργό κ. Jrgen Trittin να συντάξει πρόταση για τροπολογία, η οποία να καθιστάποχρεωτική την παράδοση ορισμένων συσκευασιών ποτών.

Το Ομοσπονδιακό Υπουργείο Περιβάλλοντος δεν έχει ακόμα παρουσιάσει την πρόταση αυτή. Επομένως σ'αυτό το στάδιο η τροπολογία του διατάγματος αποτελεί απλώς πολιτικό στόχο της Διάσκεψης των Υπουργών Περιβάλλοντος της Γερμανίας, και πιθανόν να μεταβληθεί αφού ολοκληρωθεί η εκκρεμούσα διαδικασία διαβούλευσης.

Θα ήταν επομένως πρόωρο σ'αυτό το στάδιο να θεωρηθεί ότιφίστανται αντιθέσεις μεταξύ μιας πιθανής τροπολογίας του γερμανικού διατάγματος για τις συσκευασίες και τουπάρχοντος κοινοτικού δικαίου. Παρ'όλα αυτά, η Επιτροπή παρακολουθεί στενά το θέμα και θα εξετάσει την πρόταση μόλις αυτή εκδοθεί.

Όσον αφορά τοπάρχον γερμανικό διάταγμα για τις συσκευασίες, το οποίο προβλέπει μεταξύ άλλων την επαναπλήρωση τουλάχιστον κατά 72 % των συσκευασιών ποτών, η Επιτροπή διαβίβασε αιτιολογημένη γνώμη στη Γερμανία τον Ιούλιο του 2000. Όσον αφορά τα φυσικά μεταλλικά νερά, τα οποία πρέπει να συσκευάζονται στην πηγή, κατά την Επιτροπή, η γερμανική νομοθεσία παραβαίνει την οδηγία 94/62/ΕΚ του Κοινοβουλίου και του Συμβουλίου της 20ης Δεκεμβρίου 1994 για τις συσκευασίες και τα απορρίματα συσκευασίας(1) σε συνδυασμό με το άρθρο 28 (πρώην 30) της συνθήκης ΕΚ, καθώς δεν είναι σαφές αν έχει επιτευχθεί η δέουσα ισορροπία μεταξύ της ελεύθερης κυκλοφορίας αυτών των προϊόντων και της προστασίας του περιβάλλοντος.

(1) ΕΕ L 365 της 31.12.1994.